РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправну

07 Број: 06-2/94-22

04. август 2022. године

Б е о г р а д

**З А П И С Н И К**

**ПРВЕ СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ**

**И ЛОКАЛНУ САМОУПРАВУ, ОДРЖАНЕ 03. АВГУСТА 2022. ГОДИНЕ**

 Седница је почела у 00,20 часова.

Седницом је председавао народни посланик Светозар Вујачић, у складу са чланом 25. став 2. Пословника Народне скупштине.

 Седници су присуствовали чланови Одбора: Владимир Ђукановић, Милош Вучевић, Маја Мачужић Пузић, Биљана Пантић Пиља, Ђорђе Комленски, Андријана Васић, Владан Заграђанин, Дубравка Краљ, Јелена Милошевић, Владимир Гајић, Миодраг Гавриловић, Данијела Несторовић, др Балинт Пастор, проф. др Јелена Јеринић.

 Седници су присуствовали и: Угљеша Мрдић, заменик члана Андријане Васић и Ненад Томашевић, заменик члана Дејана Шулкића.

Седници није присуствовао члан Одбора Момчило Вуксановић, нити његов заменик.

 Председавајући је констатовао да су испуњени услови за рад и одлучивање, те је упознао чланове Одбора са тачкама утврђеног Дневног реда:

1. Избор председника Одбора;
2. Избор заменика председника Одбора.

**ПРВА ТАЧКА**: Избор председника Одбора.

 Председавајући је предложио народног посланика Владимира Ђукановића за председника Одбора и позвао чланове Одбора да дају своје предлоге.

Како се нико од чланова Одбора није јавио за реч, председавајући је ставио на гласање предлог да за председника Одбора за правосуђе, државну управу и локлану самоуправу буде изабран народни посланик Владимир Ђукановић.

Чланови и заменици чланова Одбора су **једногласно усвојили** предлог да за председника Одбора за правосуђе државну управу и локалну самоуправу буде изабран народни посланик ВладимирЂукановић.

Владимир Ђукановић, је преузео председавање седницом, захваливши се председавајућем на предлогу за његов избор на место председника Одбора и том приликом истакао да му је указана велика част.

Истакао је да у наредном периоду предстоји интезиван рад Одбора.

**ДРУГА ТАЧКА :** Избор заменика председника Одбора.

 **Владимир Ђукановић** је предложио да за заменика председника Одбора буде изабрана проф. др Јелена Јеринић, универзитетска професорка.

Председник је ставио на гласање предлог да за заменика председника Одбора за правосуђе, државну управу и локалну самоуправу буде изабрана народни посланик проф. др Јелена Јеринић.

Чланови и заменици чланова Одбора су **једногласно** прихватилиовај предлог.

Седница је завршена у 00,40 часова.

 СЕКРЕТАР ПРЕДСЕДНИК

Сања Пецељ Владимир Ђукановић